CELEX: C2004/262/52
Language: sk
Date: 2004-10-23 00:00:00
Title: Uznesenie Súdu prvého stupňa z 8. júla 2004 vo veci T-338/03, Eridania Sadam a ďalší proti Komisii Európskych spoločenstiev (Spoločná organizácia trhu v oblasti cukru — Úprava cien — Regionalizácia — Deficitné oblasti — Zatriedenia Talianska — Hospodársky rok 2003/2004 — Nariadenie č. 1158/2003 — Žaloba o neplatnosť — Fyzické a právnické osoby — Neprípustnosť)

23.10.2004   
            
            
               SK
            
            
               Úradný vestník Európskej únie
            
            
               C 262/27
            
         
      UZNESENIE SÚDU PRVÉHO STUPŇA
   
   z 8. júla 2004
   vo veci T-338/03, Eridania Sadam a ďalší proti Komisii Európskych spoločenstiev (1)
   
   (Spoločná organizácia trhu v oblasti cukru - Úprava cien - Regionalizácia - Deficitné oblasti - Zatriedenia Talianska - Hospodársky rok 2003/2004 - Nariadenie č. 1158/2003 - Žaloba o neplatnosť - Fyzické a právnické osoby - Neprípustnosť)
   (2004/C 262/52)
   Jazyk konania: taliančina
   Vo veci T-338/03, Eridania Sadam SpA, so sídlom v Bologni (Taliansko), Italia Zuccheri SpA, so sídlom v Bologni (Taliansko), Zuccherificio del Molise SpA, so sídlom v Termoli (Taliansko), CO. PRO. B – Cooperativa Produttori Bieticoli a rl, so sídlom v Minerbio (Taliansko, SFIR – Società Fondiaria Industriale Romagnola SpA, so sídlom v Cesana (Taliansko) v zastúpení: G. Pittalis, I. Vigliotti, G. M. Roberti, P. Ziotti a A. Franchi, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev, (splnomocnený zástupca: M. L. Vissaggio, ktorý si zvolil adresu na doručovanie v Luxemburgu), ktorého v konaní podporuje Rada Európskej únie (splnomocnený zástupca: F. Ruggeri Laderchi), predmetom ktorej je žaloba o neplatnosť článku 1 písm. c) nariadenia Komisie č. 1158/2003 z 30. júna 2003, ktorým sa stanovujú odvodené intervenčné ceny pre biely cukor na hospodársky rok 2003/04 (Ú. v. EÚ L 162, s. 24), Súd prvého stupňa (štvrtá komora), v zložení: predseda komory H. Legal, sudcovia M. Vilaras a I. Wiszniewska-Bialecka, tajomník: H. Jung, vydal dňa 8. júla 2004 uznesenie, ktorého výrok znie:
   
               1.
            
            
               Žaloba sa zamieta ako neprípustná.
            
         
               2.
            
            
               O návrhu Azienda Agricola Palazzina s.s. a ďalší, Associazione Nazionale Bieticoltori, Consorzio Nazionale Bieticoltori a Associazione Bieticoltori Italiani na vstup do konania ako vedľajších účastníkov sa nerozhodlo, pretože dôvod konania odpadol.
            
         
               3.
            
            
               Žalobcovia znášajú svoje vlastné trovy a trovy Komisie.
            
         
               4.
            
            
               Rada znáša svoje vlastné trovy konania.
            
         
      (1)  Ú. v. EÚ C 289 z 29.11.2003